I-Ajax ifuna ukuwuletha eThekwini umdlalo wayo neChiefs | isiZuluI-Ajax ifuna ukuwuletha eThekwini umdlalo wayo neChiefsImibiko ehambelanayo IChiefs isaqhubeka nokuvukuza abalandeliCape Town – I-CEO ye-Ajax Cape Town, u-Ari Efstathiou, ihlalele ethembeni lokuthi iPSL izoyivumela ukuthi ithathe umdlalo wayo neKaizer Chiefs iwusiyise eThekwini. Ama-Urban Warriors angeke akwazi ukudlala umdlalo wawo eCape Town Stadium njengoba le nkundla izosetshenziselwa ukusingatha umcimbi womculo. Ngenxa yalokhu, kube sekuvela imibiko ethi lo mdlalo ohlelelwe umhlaka-25 kuFebhuwari usuzodlalelwa e-Athlone Stadium, nokuyinkundla eseKapa.OLUNYE UDABA: Kuzomele siqhubeke nokuzithoba kulandela ukuwina - TshabalalaKodwa-ke njengoba kulindeleke isibalo esiphezulu sabalandeli, u-Efstathiou uthi ukuphepha kungase kube yinkinga e-Athlone Stadium.Uthi njengoba neNewlands Rugby Stadium nayo izobe imatasa, ukuthuthela lo mdlalo ngaphandle kweKapa iyona kuphela indlela ekhona. “Sizamile ukuxhumana nabezimo zezinhlekelele kanye namaphoyisa ngoLwesibili futhi bakuqinisekisa ukuthi angeke bawuvumele umdlalo ukuthi ube lapho (e-Athlone),” kuqhuba u-Efstathiou esithangamini sabezindaba ngoLwesine.Lo mphathi we-Ajax uthi konke sekuku-PSL njengoba sebevele sebeyibhukhile inkundla iMoses Mabhida Stadium ngosuku lwangomhlaka-25 kuFebhuwari. - News 24
